CELEX: 62017CN0675
Language: lt
Date: 2017-11-30 00:00:00
Title: Byla C-675/17: 2017 m. lapkričio 30 d. Consiglio di Stato (Italija) pateiktas prašymas priimti prejudicinį sprendimą byloje Ministero della Salute / Hannes Preindl

12.2.2018   
            
            
               LT
            
            
               Europos Sąjungos oficialusis leidinys
            
            
               C 52/23
            
         2017 m. lapkričio 30 d.Consiglio di Stato (Italija) pateiktas prašymas priimti prejudicinį sprendimą byloje Ministero della Salute / Hannes Preindl
   
   (Byla C-675/17)
   (2018/C 052/33)
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Consiglio di Stato
   
   
      Šalys pagrindinėje byloje
   
   
      Apeliantė: Ministero della Salute
   
   
      Kita proceso šalis: Hannes Preindl
   
      Prejudiciniai klausimai
   
   
               1.
            
            
               Ar pagal Direktyvos [2005/36/EB] (1) 21, 22 ir 24 straipsnius valstybė narė, kurioje dieninės studijos yra privalomos, todėl draudžiama tuo pat metu studijuoti pagal dvi studijų programas, privalo automatiškai pripažinti profesinius vardus, kurie įgyti kilmės valstybėje narėje tuo pat metu arba iš dalies sutampančiais laikotarpiais?
            
         
               2.
            
            
               Jeigu atsakymas būtų teigiamas, ar direktyvos 22 straipsnio a punktą ir 21 straipsnį galima aiškinti taip, kad valstybės narės institucijai, kurios prašoma pripažinti kvalifikaciją, vis dėlto leidžiama tikrinti, ar bendra tokio rengimo trukmė, lygis ir kokybė yra ne prastesni nei rengimo pagal dieninio mokymo programą atveju?
            
         
      (1)  2005 m. rugsėjo 7 d. Europos Parlamento ir Tarybos direktyva 2005/36/EB dėl profesinių kvalifikacijų pripažinimo (OL L 255, 2005, p. 22).